בעבור איזה סכום קנתה גוגל את ווייז?
1.3 מיליארד דולר
את אפליקצית Waze (ווייז) לא צריך ממש להציג. אחרי הכל, היא נהנית מ-140 מיליון משתמשים קבועים בעולם, מתוכם מיליוני נהגים ישראלים. ההתחלה הייתה כאשר אהוד שבתאי רצה שמכשיר ה-GPS החדש שלו יהיה מעודכן ויציג כבישים חדשים ומצלמות מהירות. כאשר חברות המפות סירבו לשתף איתו פעולה, הוא פיתח אפליקציה שממפה את הדרכים בהן נוסע המשתמש. מהר מאוד התפתחה סביב האפליקציה, שנקראה עדיין FreeMap, קהילה פעילה של יותר מ-1,000 משתמשים שהחלו למפות את כבישי הארץ, ובהמשך, לאחר השלמת המיפוי, החלו המשתמשים גם לדווח על מפגעים ועומסי תנועה. החברה שפעלה אז ממשרדים צנועים ברעננה הלכה וצמחה, וגייסה כ-67 מיליון דולר ממספר משקיעים ומקרנות הון סיכון נחשבות. לאחר תהליך משא ומתן עם מספר חברות, ובהן אפל ופייסבוק, נמכרה לבסוף ווייז לגוגל תמורת 1.3 מיליארד דולר. נועם ברדין המשיך בגוגל עד לפני מספר חודשים, כשעזב בפיצוץ גדול, ואורי לוין הפך למשקיע פרטי. גם כיום נהנה השירות מצבא של מתנדבים, חברי קהילה ומנהלים שתורמים למיפוי ולשיפור של האפליקציה בכל העולם.
גוגל רכשה את חברת ווייז בעבור 1.3 מיליארד דולר.